DEN UDENRIGS- OG SIKKERHEDSPOLITISKE KOMITÉS AFGØRELSE EU BAM RAFAH/1/2011
af 27. maj 2011
om forlængelse af mandatet for missionschefen for Den Europæiske Unions grænsebistandsmission ved grænseovergangen i Rafah
(2011/316/FUSP)
DEN UDENRIGS- OG SIKKERHEDSPOLITISKE KOMITÉ HAR -
under henvisning til traktaten om Den Europæiske Union, særlig artikel 38, stk. 3,
under henvisning til Rådets fælles aktion 2005/889/FUSP af 25. november 2005 om oprettelse af en EU-grænsebistandsmission ved grænseovergangen i Rafah (EU BAM Rafah) (1), særlig artikel 10, stk. 1, og
ud fra følgende betragtninger:
(1)
I henhold til artikel 10, stk. 1, i fælles aktion 2005/889/FUSP bemyndigede Rådet Den Udenrigs- og Sikkerhedspolitiske Komité (PSC) i overensstemmelse med traktatens artikel 38 til at træffe de relevante afgørelser med henblik på politisk kontrol med og strategisk ledelse af EU BAM Rafah, herunder afgørelsen om udnævnelse af en missionschef.
(2)
Den 11. november 2008 udnævnte PSC efter indstilling fra generalsekretæren/den højtstående repræsentant ved afgørelse EU BAM Rafah/1/2008 (2) Alain FAUGERAS til missionschef for EU BAM Rafah.
(3)
Den 13. maj 2011 foreslog Unionens højtstående repræsentant for udenrigsanliggender og sikkerhedspolitik PSC at forlænge Alain FAUGERAS’ mandat som missionschef for EU BAM Rafah indtil den 31. december 2011 -
VEDTAGET DENNE AFGØRELSE:
Artikel 1
Alain FAUGERAS’ mandat som missionschef for Den Europæiske Unions grænsebistandsmission ved grænseovergangen i Rafah forlænges hermed fra den 25. maj 2011 til den 31. december 2011.
Artikel 2
Denne afgørelse træder i kraft på dagen for vedtagelsen.
Udfærdiget i Bruxelles, den 27. maj 2011.